
Poslovni broj: 4. St-476/2018-20

REPUBLIKA HRVATSKA

RJEŠENJE 

Trgovački sud u Splitu, po stečajnom sucu tog suda Katarini Mikulić, odlučujući o prijedlogu predlagatelja FINANCIJSKE AGENCIJE, Regionalni centar Split, Podružnica Split, Mažuranićevo šetalište 24 b, OIB: 85821130368 za otvaranje stečajnog postupka nad dužnikom HRVATSKI SAVEZ TAJLANDSKOG BOKSA, Spinčićeva 2 b, Split, OIB: 98528151521, 19. prosinca 2018. 

riješio je 

Nalaže se FINANCIJSKOJ AGENCIJI, Regionalni centar Split, Podružnica Split, Mažuranićevo šetalište 24b, OIB: 85821130368  da oslobodi sredstva zaplijenjena na računu dužnika na ime predujma za namirenje troškova stečajnog postupka. 

Obrazloženje

Predlagatelj Financijska agencija, Regionalni centar Split, je prijedlogom zaprimljenim na Trgovačkom sudu u Splitu, dana 2. srpnja 2018. predložio otvaranje stečajnog postupka nad dužnikom HRVATSKI SAVEZ TAJLANDSKOG BOKSA, Spinčićeva 2 b, Split, OIB: 98528151521.

U prijedlogu se u bitnome navodi da dužnik na dan 26. lipnja 2018. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 121.937,66 kuna, te da prema podacima HZMO ima dva zaposlena, kao i da predlagatelj ne raspolaže drugim podacima o imovini dužnika. 

Dužnik je 17. prosinca 2018. dostavio u spis potvrdu o blokadi računa i novčanih sredstava dužnika. Iz iste je vidljivo da je kod dužnika na dan 11. prosinca 2018. evidentirano 0 dana neprekidne blokade (list spisa 42).

 Dužnik je do odluke o prijedlogu za otvaranjem stečajnog postupka postao sposoban za plaćanje, pa u smislu članka 5. Stečajnog zakona ("Narodne novine" broj 71/15 i 104/17, dalje SZ) nema uvjeta za provođenje postupka, pa slijedom navedenog sud je rješenjem od 7. rujna 2018. obustavio stečajni postupak nad uvodnom navedenim dužnikom.

Uvidom u prijedlog FINE za otvaranje stečajnog postupka od 2. srpnja 2018. utvrđeno je da dužnik na dan 26. lipnja 2018. ima na ime predujma za namirenje troškova stečajnog postupka zaplijenjena novčana sredstava u iznosu od 1.825,02 kuna. 

Odredbom članka 112. stavak 1. SZ propisano je da će nakon što Financijska agencija utvrdi nemogućnost izvršenja osnove za plaćanje radi nedostatka novčanih sredstava na računima dužnika pravne osobe, naložit banci da zaplijeni novčana sredstva s računa dužnika, u iznosu od 1.825,02 kuna za predujam za namirenje troškova stečajnoga postupka, dok je stavkom 7. istog članka propisano da ako sud odbaci ili odbije prijedlog za otvaranje stečajnoga postupka, rješenjem o odbacivanju odnosno odbijanju naložit će Financijskoj agenciji da oslobodi sredstva zaplijenjena na temelju stavka 1. ovoga članka.
 
Budući da je FINA, temeljem članka 112. stavak 1. SZ, zaplijenila novčana sredstva s računa dužnika u iznosu od 1.825,02 kuna kao predujam za namirenje troškova naprijed navedenog stečajnoga postupka, te pošto je ovaj sud donio rješenje o obustavi stečajnog postupka nad naprijed navedenim dužnikom, valjalo je, odlučiti kao u izreci ovog rješenja.

U Splitu 19. prosinca 2018.

Sudac


Katarina Mikulić,v.r.
za točnost otpravka-ovlašteni službenik
Ivana Hajder                                                                                                     

Pouka o pravnom lijeku: 
Protiv ovog rješenja dopuštena je žalba. Žalba se može izjaviti u roku od osam dana od dostave rješenja, a dostava ovog rješenja smatra se obavljenom istekom osmog dana od dana njegove objave na mrežnoj stranici e-Oglasna ploča sudova. Žalba se podnosi Trgovačkom sudu u Splitu, pismeno u tri primjerka, a o istoj odlučuje Visoki trgovački sud Republike Hrvatske. 

